Illustrasjon av effekten på spredningen av hagl med ulike ulike typer trangboringer.
**Trangboring** (engelsk *choke*) angir størrelsen på en konisk innsnevring av løps­munningen på et skytevåpen, altså forskjellen på diameteren inne løpet og diameteren i munningen. Trang­boring er svært vanlig på hagler, samt til en viss grad på matchrifler i .22 LR.

Graden av trangboring påvirker spredningen av hagl, og kan dermed gi bedre presisjon og rekkevidde av en hagle. Trang­boringen kan enten være fast montert eller avtagbar slik at haglen etter behov kan tilpasses forskjellige typer ammunisjon, mål og avstander.

Permanent trangboring lages ofte ved at hagleløpet presses sammen under produksjon, mens løp for avtagbar trangboring ofte lages ved at løpet gjenges innvendig slik at ønsket type trangboring kan skrus inn etter brukerens behov. Alle typer trangboring består av et kjegleformet rør hvor diameteren gradvis innsnevres fra løps­diameteren og ned til det som kalles trangborings­diameteren, etterfulgt av en sylindrisk del med samme diameter som trangborings­diameteren.[]

Bruk i konkurranser
-------------------

Valg av trangboring har innvirkning på ytelse i skyte­konkurranser, og duell­skyting i dynamisk sportsskyting kan avgjøres med små marginer. På 2018 Shotgun World Shoot avfyrte den amerikanske skytteren Scott Greene og russeren Roman Anikin begge sitt siste skudd nesten samtidig, men Greene hadde valgt en trangere trangboring. Dette ga et tettere skudd­mønster og større risiko for å bomme, men førte til slutt til at målet hans falt raskere slik at han vant duellskytingen.[]

Oversikt
--------

### Spredning

Betegnelser på trangboring varierer mye mellom fabrikanter, og til enda større grad hvilket land våpenet er produsert. To våpen av samme modell og med tilsvarende oppsett kan også gi ulike resultater med ulike typer ammunisjon.[]

Den totale lengden på trangboringen varierer mellom produsenter. Innsnevringen bør skje over en viss minste lengde for å sikre at haglet samles gradvis og med minimal deformasjon. For eksempel opplyser produsenten Briley Manufacturing at det kjegleformede partiet på de utskiftbare trangboringene deres har en lengde på tre ganger løpsdiameteren, som for kaliber 12 vil si en lengde på 3×18,5 mm ≈ 56 mm. Den påfølgende sylindriske delen er derimot kortere i lengde, vanligvis 15 til 19 mm.[]

Oversikten under gir derfor bare en generell veiledning.

| Norsk navn | Amerikansk navn | Innsnevring | Rekkevidde |
| --- | --- | --- | --- |
|
| Sylinder | Cylinder | 0 mm | Under 18 meter |
| Skeet 1 | Skeet 1 | 0,15 mm |  |
| Kvart | Improved Cylinder | 0,25 mm | 22,5 meter |
| Skeet 2 | Skeet 2 (light Mod.) | 0,40 mm |  |
| Halv | Modified | 0,50 mm | 29,5 meter |
| Trekvart | Improved Modified | 0,65 mm | 32 meter |
| Full | Full | 0,75 mm | 36,5 meter |
|  | Extra Full | 1,00 mm |  |
|  | Turkey | 1,15 mm og opp |  |
|

Over-under hagler er som regel satt opp slik at nederste løpet (en prikk på løpsvelgeren) har videst trangboring, mens det øverste løpet (to prikker på løpsvelgeren) har trangest trangboring.

### Gjenger

Den følgende listen er bare veiledende, og det kan være unntak.

| Modell | Engelsk kaliber | Boring (mm) | Diameter (mm) | Stigning (mm) | Kommentar | Gjenger (tomme) |
| --- | --- | --- | --- | --- | --- | --- |
| Tru-Choke | .410 toms | 10.4 mm | *M12.14* | 0.577 mm |  | 0.478"-44 TPI |
| Tru-Choke | 28 ga | 14.0 mm | *M15.57* | 0.577 mm |  | 0.613"-44 TPI |
| Winchester Win-choke, Browning Invector, Mossberg Accu-choke, Weatherby IMC, Savage | 20 ga | 15.6 mm | *M17.45* | 0.794 mm |  | 0.687"-32 TPI |
| Remington Rem-choke | 20 ga | 15.6 mm | *M17.46* | 0.794 mm |  | 11/16"-32 TPI (0.697"-32 TPI) |
| Tru-Choke | 20 ga | 15.6 mm | *M17.15* | 0.577 mm |  | 0.675"-44 TPI |
| Tru-Choke | 16 ga | 16.8 mm | *M18.24* | 0.577 mm |  | 0.718"-44 TPI |
| Winchester Win-choke, Browning Invector, Mossberg Accu-choke, Weatherby IMC, Savage | 12 ga | 18.5 mm | *M20.62* | 0.794 mm | Merk at selv om gjengene på «Win choke» og «Rem choke» har lik diameter og stigning, så har de ulik gjengeprofil. | 0.812"-32 TPI |
| Remington Rem-choke | 12 ga | 18.5 mm | *M20.62* | 0.794 mm | Merk at selv om gjengene på «Win choke» og «Rem choke» har lik diameter og stigning, så har de ulik gjengeprofil. | 0.812"-32 TPI |
| Browning Invector plus | 12 ga | 18.5 mm | *M20.83* | 0.794 mm |  | 0.820"-32 TPI |
| Benelli/ Beretta Krieghoff | 12 ga | 18.5 mm | *M20.574* | 1 mm |  | 0.810"-25.4 TPI |
| Hastings choke II barrels | 12 ga | 18.5 mm | M20.75 | 1 mm |  | 0.817"-25.4 TPI |
| Mossberg Ulti-Mag | 12 ga | 18.5 mm | *M22.2* | 0.794 mm |  | 0.874"-32 TPI |
| Tru-Choke | 12 ga | 18.5 mm | *M20.19* | 0.577 mm |  | 0.795"-44 TPI |
| Tru-Choke thinwall | 12 ga | 18.5 mm | *M19.66* | 0.577 mm |  | 0.774"-44 TPI |
| Remington pro-bore | 10 ga | 19.7 mm | *M22.12* | 0.794 mm |  | 0.871"-32 TPI |
| Tru-Choke | 10 ga | 19.7 mm | *M21.97* | 0.577 mm |  | 0.865"-44 TPI |
|

Se også
-------

* Fyllingskule (*slug*), en type ammunisjon

Referanser
----------

1. ↑  "Viktig å teste hagla", artikkel i Namdalsavisa skrevet av Birger Aarmo[*død lenke*]
2. ↑  "Shotgun". (2011). *Encyclopædia Britannica*. Retrieved February 5, 2011, from Encyclopædia Britannica Online Library Edition
3. ↑  Benevnelser og merking av trangboring.pdf[*død lenke*]

Eksterne lenker
---------------

* Haglskuddet 4: Trangboring - Danmarks Jægerforbund